Wanderwort
Wanderwort (Germanice; pl. Wanderwörter), seu vox viatrix, vel ad verbum vox errans, est vocabulum quod per multas linguas ita diffunditur ut neque etymologia nec lingua unde profectum est vix possint cerni. Voces viatrices saepe nomina mercium sunt, et per itinera mercatoria percrebrescunt. Tales sunt, e.g., cannabis, cuminum, mentha, saccharum, thea, vinum, zingiber.